2020年7月尾，台灣檢察人員突然大規模搜查立法院，同纏繞咗十幾年嘅台灣sogo爭奪案有關，調查涉及6個立委同前立委，當中包括時代力量嘅徐永明，佢懷疑收咗200萬賄款。由於時代力量主打清廉，加上徐永明當時係黨主席，結果時力聲勢受挫，徐永明最後退出時力，同日台北市兩個議員因為不滿受到黨內「放話文化」攻擊，宣佈退黨。